PLANB ปี 62 แนวโน้มสดใส!
มีการเข้าเก็งกำไรในหุ้น PLANB ต่อเนื่อง ทำให้ราคาบนกระดานปรับตัวขึ้น โดยการเก็งกำไรดังกล่าวเกิดจากความเชื่อมั่นต่อแนวโน้มกำไร Q2/62 ว่าจะสามารถทำนิวไฮได้
มีการเข้าเก็งกำไรในหุ้น PLANB ต่อเนื่อง ทำให้ราคาบนกระดานปรับตัวขึ้น โดยการเก็งกำไรดังกล่าวเกิดจากความเชื่อมั่นต่อแนวโน้มกำไร Q2/62 ว่าจะสามารถทำนิวไฮได้
28 มิ.ย. 2562

คุณค่าบริษัท
มีการเข้าเก็งกำไรในหุ้น บริษัท แพลน บี มีเดีย จำกัด (มหาชน) หรือ PLANB ต่อเนื่อง ทำให้ราคาหุ้นบนกระดานปรับตัวขึ้น โดยการเก็งกำไรดังกล่าวเกิดจากความเชื่อมั่นต่อแนวโน้มกำไรสุทธิไตรมาส 2/2562 จะสามารถทำสถิติสูงสุดใหม่ได้ที่ 193 ล้านบาท ขยายตัว 38.7% จากไตรมาสก่อน และ 26.5% จากงวดเดียวกันของปีก่อน เป็นการปรับขึ้นของ Utilization rate จากไตรมาสก่อนที่ระดับ 66.5% มาเป็น 75% รวมถึงการขยายตัวของ Media capacity ซึ่งกดดัน GPM เล็กน้อย เนื่องจากทำให้ Fixed cost ปรับสูงขึ้น แต่อย่างไรก็ตาม GPM ยังเพิ่มขึ้นจากไตรมาสก่อน แต่หดตัวจากงวดเดียวกันของปีก่อนเพียงเล็กน้อย
นอกจากนี้ ยังรับรู้รายได้ Sport marketing และจาก BNK48 อีกด้วย ขณะที่กำไรสุทธิครึ่งแรกของปี 2562 อยู่ที่ 332 ล้านบาท ขยายตัวจากปีก่อน 13.8% คิดเป็น 40% ของกำไรสุทธิทั้งปี โดยตั้งแต่ไตรมาส 2 ไปตลอดทั้งปี จะเริ่มเห็นการเติบโตอย่างต่อเนื่อง โดยเฉพาะครึ่งหลังของปี 2562 ที่เข้าสู่ช่วง High season
ประกอบกับ การคาดการณ์รายได้ทั้งปี 2562 ที่ 4.7 พันล้านบาท ขยายตัว 17.4% จากงวดเดียวกันของปีก่อน เป็นไปตามเป้าที่บริษัทให้ไว้ โดย PLANB ยังคงมุ่งเน้นพัฒนาช่องทางและเพิ่มความหลากหลายด้วยนวัตกรรมต่าง ๆ ควบคู่ไปกับการพัฒนาธุรกิจการตลาดแบบมีส่วนร่วม โดยมีแผนการเพิ่มพื้นที่ให้บริการสื่อโฆษณาอีก 10%-15% รวมเป็นพื้นที่ให้บริการสื่อโฆษณา (Media Capacity) 5.2 พันล้านบาทต่อปี ซึ่งเป็นการขยายเครือข่ายสื่อโฆษณาทุกประเภท ทั้งการขยายสื่อโฆษณาระบบขนส่งมวลชนทั้งบนรถประจำทางและรถไฟฟ้าใต้ดินสายสีน้ำเงินส่วนต่อขยายที่จะเริ่มเปิดให้บริการในปี 2562
สำหรับการขยายพื้นที่ให้บริการของสื่อโฆษณาในห้างสรรพสินค้าในโครงการที่พัฒนาใหม่ การพัฒนาพื้นที่สื่อโฆษณาในสนามบินทั่วประเทศเพิ่มเติม การขยายสื่อโฆษณาภาพนิ่งประเภท Street Furniture ในกรุงเทพฯ ซึ่งแพลนบีคาดการณ์ว่าในปีนี้จะมีโครงการใหม่ ๆ ที่ภาครัฐให้สิทธิเอกชนเข้ามาบริหาร และการเปิดให้บริการสื่อโฆษณาดิจิทัลนอกที่อยู่อาศัยพร้อมรายงานสภาพการจราจรอีกกว่า 100 จอภาพ ในกรุงเทพฯ ส่งผลให้ทั้งปีเราประมาณการกำไรสุทธิที่ 840 ล้านบาท ขยายตัว 30.6% จากงวดเดียวกันของปีก่อน
ขณะเดียวกัน จากความเป็นผู้นำของกลุ่ม OOH media หลังร่วมเป็นพันธมิตรกับ VGI จากแนวโน้มกำไรเติบโตดีตามแผนขยายป้ายโฆษณาทั้งส่วนของป้ายรถเมล์ในกรุงเทพฯ และภายในสนามบินสุวรรณภูมิ
ทั้งนี้ ทำให้นักวิเคราะห์ บล.เอเอสแอล คงคำแนะนำ “ซื้อ” ที่ราคาเป้าหมาย 8.10 บาท
…
ผู้ถือหุ้นรายใหญ่
รายชื่อกรรมการ